CELEX: 22008D0040
Language: lt
Date: 1209081600000
Title: 2008 m. balandžio 25 d. EEE jungtinio komiteto sprendimas Nr. 40/2008, iš dalies keičiantis EEE susitarimo I priedą (Veterinarijos ir fitosanitarijos klausimai)

21.8.2008   
            
            
               LT
            
            
               Europos Sąjungos oficialusis leidinys
            
            
               L 223/28
            
         EEE JUNGTINIO KOMITETO SPRENDIMAS
   
   Nr. 40/2008
   2008 m. balandžio 25 d.
   iš dalies keičiantis EEE susitarimo I priedą (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2008 m. vasario 1 d. EEE jungtinio komiteto sprendimu Nr. 1/2008 (1).
            
         
               (2)
            
            
               Į Susitarimą turi būti įtrauktas 2007 m. birželio 11 d. Komisijos sprendimas 2007/399/EB, iš dalies pakeičiantis Sprendimą 93/52/EEB dėl paskelbimo, kad Rumunijoje oficialiai nenustatyta bruceliozės (B. melitensis), ir Sprendimą 2003/467/EB dėl paskelbimo, kad Slovėnijoje oficialiai nenustatyta galvijų bruceliozės (2).
            
         
               (3)
            
            
               Į Susitarimą turi būti įtrauktas 2007 m. liepos 18 d. Komisijos sprendimas 2007/522/EB, iš dalies keičiantis Sprendimą 2006/802/EB dėl kiaulienos, pagamintos iš gyvais praskiestais įprastiniais skiepais paskiepytų kiaulių Rumunijoje (3).
            
         
               (4)
            
            
               Į Susitarimą turi būti įtrauktas 2007 m. rugpjūčio 2 d. Komisijos sprendimas 2007/559/EB, iš dalies keičiantis Sprendimą 2003/467/EB dėl paskelbimo, kad tam tikruose Lenkijos administraciniuose regionuose oficialiai nenustatyta enzootinės galvijų leukozės (4).
            
         
               (5)
            
            
               Į Susitarimą turi būti įtrauktas 2007 m. rugpjūčio 21 d. Komisijos sprendimas 2007/584/EB, iš dalies keičiantis Sprendimą 2004/558/EB dėl Tarybos direktyvos 64/432/EEB dėl papildomų Bendrijos galvijų vidaus prekybos garantijų, susijusių su infekciniu galvijų rinotracheitu, ir infekcijos likvidavimo programų, pateiktų atitinkamų valstybių narių, patvirtinimo įgyvendinimo (5).
            
         
               (6)
            
            
               Į Susitarimą turi būti įtrauktas 2007 m. rugpjūčio 27 d. Komisijos sprendimas 2007/590/EB dėl profilaktinio skiepijimo nuo labai patogeniško paukščių gripo pradžios ir susijusių vežimo nuostatų Nyderlanduose (6).
            
         
               (7)
            
            
               Į Susitarimą turi būti įtrauktas 2007 m. rugpjūčio 28 d. Komisijos sprendimas 2007/598/EB dėl priemonių labai patogeniško paukščių gripo, galinčio plisti tarp kitų paukščių, laikomų valstybių narių zoologijos soduose, patvirtintose įstaigose, institutuose ar centruose, prevencijai (7).
            
         
               (8)
            
            
               Į Susitarimą turi būti įtrauktas 2007 m. rugsėjo 7 d. Komisijos sprendimas 2007/603/EB, iš dalies keičiantis Sprendimą 2001/618/EB, kad Slovakija būtų įtraukta į regionų, kuriuose nėra Aujeskio ligos, sąrašą ir Ispanijos regionai – į regionų, kuriuose vykdomos patvirtintos Aujeskio ligos kontrolės programos, sąrašą (8).
            
         
               (9)
            
            
               Šis sprendimas netaikomas Lichtenšteinui ir Islandijai,
            
         NUSPRENDĖ:
   1 straipsnis
   Susitarimo I priedo I skyrius iš dalies keičiamas taip, kaip nurodyta šio sprendimo priede.
   2 straipsnis
   Sprendimų 2007/399/EB, 2007/522/EB, 2007/559/EB, 2007/584/EB, 2007/590/EB, 2007/598/EB ir 2007/603/EB tekstai norvegų kalba, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2008 m. balandžio 26 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (9).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2008 m. balandžio 25 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 154, 2008 6 12, p. 1.
   
      (2)  OL L 150, 2007 6 12, p. 11.
   
      (3)  OL L 193, 2007 7 25, p. 23.
   
      (4)  OL L 212, 2007 8 14, p. 20.
   
      (5)  OL L 219, 2007 8 24, p. 37.
   
      (6)  OL L 222, 2007 8 28, p. 16.
   
      (7)  OL L 230, 2007 9 1, p. 20.
   
      (8)  OL L 236, 2007 9 8, p. 7.
   
      (9)  Konstituciniai reikalavimai nenurodyti.
   
      PRIEDAS
      Susitarimo I priedo I skyrius iš dalies keičiamas taip:
      
                  1)
               
               
                  3.2 dalyje po 38 punkto (Komisijos sprendimas 2007/268/EB) įterpiama:
                  
                              „39.
                           
                           
                              
                                 32007 D 0598: 2007 m. rugpjūčio 28 d. Komisijos sprendimas 2007/598/EB dėl priemonių labai patogeniško paukščių gripo, galinčio plisti tarp kitų paukščių, laikomų valstybių narių zoologijos soduose, patvirtintose įstaigose, institutuose ar centruose, prevencijai (OL L 230, 2007 9 1, p. 20).
                              Šis aktas netaikomas Islandijai.“
                           
                        
            
                  2)
               
               
                  3.2 dalyje, kurios antraštė „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“, 37 punktas (Komisijos sprendimas 2006/802/EB) papildomas taip:
                  „su pakeitimais, padarytais:
                  
                              —
                           
                           
                              
                                 32007 D 0522: 2007 m. liepos 18 d. Komisijos sprendimu 2007/522/EB (OL L 193, 2007 7 25, p. 23).“
                           
                        
            
                  3)
               
               
                  3.2 dalyje, kurios antraštė „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“, po 40 punkto (Komisijos sprendimas 2007/24/EB) įterpiama:
                  
                              „41.
                           
                           
                              
                                 32007 D 0590: 2007 m. rugpjūčio 27 d. Komisijos sprendimas 2007/590/EB dėl profilaktinio skiepijimo nuo labai patogeniško paukščių gripo pradžios ir susijusių vežimo nuostatų Nyderlanduose (OL L 222, 2007 8 28, p. 16).
                              Šis aktas netaikomas Islandijai.“
                           
                        
            
                  4)
               
               
                  4.2 dalies 14 punktas (Komisijos sprendimas 93/52/EEB) papildomas šia įtrauka:
                  
                              „—
                           
                           
                              
                                 32007 D 0399: 2007 m. birželio 11 d. Komisijos sprendimas 2007/399/EB (OL L 150, 2007 6 12, p. 11).“
                           
                        
            
                  5)
               
               
                  4.2 dalies 64 punktas (Komisijos sprendimas 2001/618/EB) papildomas šia įtrauka:
                  
                              „—
                           
                           
                              
                                 32007 D 0603: 2007 m. rugsėjo 7 d. Komisijos sprendimas 2007/603/EB (OL L 236, 2007 9 8, p. 7).“
                           
                        
            
                  6)
               
               
                  4.2 dalies 70 punktas (Komisijos sprendimas 2003/467/EB) papildomas šiomis įtraukomis:
                  
                              „—
                           
                           
                              
                                 32007 D 0399: 2007 m. birželio 11 d. Komisijos sprendimas 2007/399/EB (OL L 150, 2007 6 12, p. 11),
                           
                        
                              —
                           
                           
                              
                                 32007 D 0559: 2007 m. rugpjūčio 2 d. Komisijos sprendimas 2007/559/EB (OL L 212, 2007 8 14, p. 20).“
                           
                        
            
                  7)
               
               
                  4.2 dalies 80 punktas (Komisijos sprendimas 2004/558/EB) papildomas taip:
                  „su pakeitimais, padarytais:
                  
                              —
                           
                           
                              
                                 32007 D 0584: 2007 m. rugpjūčio 21 d. Komisijos sprendimu 2007/584/EB (OL L 219, 2007 8 24, p. 37).“